section_heading: Povijest
paragraph_text: Županja je poznata kao prvo mjesto u kojem se igrao nogomet unutar Kraljevine Hrvatske i Slavonije. Naime, gospodarski interesi i bogatstvo Slavonije stoljetnim hrastovim šumama privukli su u Županju tvorničare iz Engleske još 1880. godine, koji su sa sobom donijeli prvu nogometnu loptu. Oni su začeli u Županji igranje nogometa, a u nedostatku dovoljnog broja igrača u "loptanje" su uključivali i domaće pučanstvo, uglavnom namještenike, ali i radnike na sječi i dopremi hrastovih trupaca do tvornice tanina u Županji.